BBL เตรียมตั้งโต๊ะแถลงด่วนเย็นนี้! เคลียร์ปมซื้อแบงก์อินโดฯ
BBL เตรียมตั้งโต๊ะแถลงด่วนเย็นนี้! เคลียร์ปมซื้อแบงก์อินโดฯ
BBL เตรียมตั้งโต๊ะแถลงด่วนเย็นนี้! เคลียร์ปมซื้อแบงก์อินโดฯ
12 ธ.ค. 2562

ธนาคารกรุงเทพ จำกัด (มหาชน) หรือ BBL  เปิดเผยว่า ธนาคารเตรียมแถลงข่าวด่วนในวันนี้(12ธ.ค.62) เวลา 17.00 น. หลังสื่อต่างประเทศ รายงานว่า BBL กำลังเจรจากับธนาคารสแตนดาร์ด ชาร์เตอร์ดของอังกฤษ เพื่อเสนอซื้อหุ้นเกือบ 90% ของธนาคารพีที แบงก์ เพอร์มาตา (PT Bank Permata) ของอินโดนีเซีย ซึ่งสแตนดาร์ด ชาร์เตอร์ดถือหุ้นอยู่ โดยคิดเป็นมูลค่าตลาดประมาณ 2.3 พันล้านดอลลาร์ ขณะที่ธนาคารซูมิโตโม มิตซุย ไฟแนนเชียล กรุ๊ป อิงค์ของญี่ปุ่นก็ยื่นเสนอซื้อหุ้นของธนาคารพีที แบงก์ เพอร์มาตา ด้วยเช่นกัน
ทั้งนี้ แหล่งข่าวคาดว่าอาจจะมีการประกาศชื่อผู้ชนะในการเสนอซื้อหุ้นดังกล่าวในสัปดาห์หน้า แม้ว่าจะยังคงมีการเจรจาต่อรองกันอยู่ก็ตาม
ด้านราคาหุ้น BBL ณ เวลา 11.49 น. อยู่ที่ระดับ 162.50 บาท ลบ 6.50 บาท หรือ 3.85% สูงสุดที่ระดับ 164 บาท ต่ำสุดที่ระดับ 160 บาท มูลค่าการซื้อขาย 1.10 พันล้านบาท